Maaya Sakamoto

Maaya Sakamoto ( Sakamoto Maaya, s. 31. maaliskuuta 1980 Itabashi, Tokio, Japani) on japanilainen ääninäyttelijä, näyttelijä ja laulaja, jonka ura alkoi vuonna 1996 hänen ääninäytellessään pääroolin Hitomi Kanzakina animessa Tenkū no Escaflowne. Sakamoton laulutaito huomioitiin hänen laulettuaan avausteeman ”Yakusoku wa iranai” ja päätöskappaleen ”Yubiwa”. Sakamoto työskenteli yhdessä Yōko Kannon kanssa uransa alusta vuoteen 2004 asti. Tänä aikana Sakamoto ääninäytteli monissa animeissa, muun muassa sarjoissa Lodoss-tō senki, Kanon, RahXephon, Kidō senshi Gundam Seed Destiny ja .hack//SIGN. Hän on myös ääninäytellyt peleissä, kuten Panzer Dragoon Sagassa, Kingdom Heartsissa ja Napple Talessa sekä länsimaisten elokuvien ja sarjojen japaninkielisissä dubbauksissa, merkittävimpinä Tähtien sodan Padmé Amidalana ja Dark Angel -sarjan Maxina. Viime aikoina Sakamoto on näytellyt teatterissa Les Misérables -näytelmän Eponinena. Laulajanurallaan Sakamoto on julkaissut viisi sooloalbumia, yhden minialbumin, toistakymmentä singleä ja kaksi singlekokoelmaa. Joulukuussa 2003 hän julkaisi toistaiseksi viimeisimmän yhdessä Yōko Kannon kanssa tehdyn albumin. Sakamoto kirjoittaa osan omien laulujensa sanoista kokonaan itse, mutta työstää sanat yleensä toisten kanssa. Huomattavan osan japaninkielisistä sanoituksista on tehnyt Yūho Iwasato. Tim Jensen taas on vastannut useista englanninkielisistä sanoituksista. Sakamoton viimeisin albumi julkaistiin lokakuussa 2005. Hän toimi yhtenä levyn tuottajista. Huomattavimpana seikkana Kanno ei osallistunut albumin tekoon. Hän ollut vuodesta 2011 asti naimisissa ääninäyttelijä ja laulaja Kenichi Suzumuran kanssa. Maaya Sakamoton kerrotaan saaneen etunimensä vanhempien innostuksesta Maija Mehiläiseen. == Albumit == *Grapefruit (1997) *Dive (1998) *Hotchpotch (1999; ensimmäinen singlekokoelma) *Lucy (2001) *Easy Listening (2001; minialbumi) *Nikopachi (2003; toinen singlekokoelma) *Shōnen Alice (2003) *Yūnagi Loop (2005) *30minutes night flight (2007) == Merkittävät ääniroolit == === Anime === * .hack//Tasogare no udewa densetsu: Aura * .hack//SIGN: Aura * Cardcaptor Sakura fūin sareta kādo: "Mu"-kortti * Cowboy Bebop: Stella (jaksossa 8) * Ijigen no sekai El Hazard: Qawoor Towles * Tenkū no Escaflowne: Hitomi Kanzaki * Final Fantasy VII: Advent Children: Aeris Gainsborough * Gunbuster 2: Raruku * Kidō senshi Gundam Seed Destiny: Lunamaria Hawke ja Mayu Asuka * Kanon: Mishio Amano * Made In Abyss: Lyza * Night Walker – mayonaka no tantei: Riho Yamazaki * Omishi mahō gekijō Risky Safety: Moe Katsuragi * RahXephon: Reika Mishima * Lodoss-tō senki – eiyū kishi den: Leaf * Sword Art Online: Alicization: Quinella * Tsubasa Chronicle: Prinsessa Tomoyo * Wolf's Rain: Hamona * Kuroshitsuji: Ciel Phantomhive * Ōran kōkō host club: Haruhi Fujioka * Harlock: Space Pirate: Nami * Cutie Honey Universe: Honey Kisaragi/Cutey Honey === Pelit === * .hack (videopelit): Aura ja Natsume * Dead or Alive Xtreme Beach Volleyball: Lisa * Kanon (videopeli): Mishio Amano * Kingdom Hearts: Aerith Gainsborough * Napple Tale: Pochi/Arsia * Panzer Dragoon Saga: Azel * Sonic the Hedgehog (2006): Prinsessa Elise * Shin Megami Tensei: Persona 3: Aigis * Tales of Xillia: Agria * Persona 4 Arena: Aigis * Tales of Xillia 2: Agria * Persona 4 Arena Ultimax: Aigis * Persona Q: Shadow of the Labyrinth: Aigis * Final Fantasy XIII: Lightning * Danganronpa V3: Killing Harmony: Maki Harukawa * Persona 3: Dancing in Moonlight: Aigis * Persona Q2: New Cinema Labyrinth: Aigis ==Lähteet== == Aiheesta muualla == * Maaya Sakamoton virallinen kotisivu * Maaya Sakamoto.net – fanisivusto * Melodie Sommaire - fanisivusto * Diskografia * Maaya Sakamoto Anime News Networkissä Luokka:Japanilaiset laulajat Luokka:Japanilaiset näyttelijät Luokka:Vuonna 1980 syntyneet Luokka:Elävät henkilöt